Kebakaran bas Kazakhstan 2018

Pada 18 Januari 2018, sebuah bas terbakar di jalan yang menghubungkan bandar Samara dengan Shymkent di daerah Yrgyz, wilayah Aktobe, Kazakhstan. Kebakaran tersebut menyebabkan 52 orang mangsa terbunuh, dengan tiga penumpang dan dua pemandu berjaya melepaskan diri.

Kejadian
Kebakaran berlaku pada jam 10:30 pagi (UTC+5) ketika sedang membawa pekerja migran Uzbek ke Kazan di Rusia. Kesemua mangsa yang maut berketurunan Uzbek, yang terselamat pula merupakan tiga penumpang yang juga berketurunan Uzbek dan dua pemandu Kazakh. Pintu sisi dilaporkan tersekat menyebabkan laluan keluar kenderaan tidak dapat digunakan.

Pihak Uzbekistan menghantar kakitangan dari Kementerian Luar dan Kementerian Situasi Kecemasan ke tempat kejadian, dan mengumumkan bahawa mereka akan menghantar pulang mayat tersebut dan melakukan ujian DNA untuk pengecaman.

Presiden Kazakhstan Nursultan Nazarbayev menghantar telegram kawat takziah kepada Presiden Uzbekistan Shavkat Mirziyoyev. Ucapan kawat takziah juga diluahkan oleh Presiden Tajikistan, Georgia, Azerbaijan, Belaurus dan Turkmenistan, serta Raja Jordan Abdullah II.

 Rujukan 

Kategori:Kemalangan bas
Kategori:Kebakaran 2018